Эвакуацыя прайшла арганізавана. 1100 аўтобусаў да 17.00 вывезлі жыхароў Прыпяці за межы акрэсленай зоны. Значна цяжэй праходзіла эвакуацыя вяскоўцаў, бо людзі, выкарыстоўваючы пагодлівыя дні, займаліся ў гародах і ні ў якім разе не згаджаліся з'язджаць. І ўсё ж на працягу двух-трох сутак удалося вывезці каля 50 тысяч чалавек, пры гэтым людзі пакінулі на месцы ўсю сваю маёмасць і хатніх жывёл.